Železničná trať Leopoldov – Kozárovce

Železničná trať Leopoldov – Kozárovce (v cestovnom poriadku pre verejnosť označená ako železničná trať číslo 141) je jednokoľajná neelektrifikovaná železničná trať na Slovensku, spájajúca Leopoldov a Kozárovce.

 Dejiny 
Trať, ktorá spája Považie, Ponitrie a Pohronie mala pôvodne tri úseky:
 Leopoldov – Lužianky (Nitra)
 Lužianky – Zlaté Moravce 
 Zlaté Moravce – Kozárovce

Najdôležitejší a najstarší, otvorený už v roku 1898 spájal trať Bratislava – Žilina a Nové Zámky – Prievidza úsekom Leopoldov – Lužianky. Umožňoval rýchlikové spojenie Bratislavy a Prievidze.

Druhý úsek spájajúci Lužianky pri Nitre a Zlaté Moravce bol vybudovaný až v medzivojnovom období (1938) počas veľkých investícii do železníc. Význam trate sa ukázal najmä počas Slovenského štátu, keď po zabratí juhu Slovenska (a s ním i dôležitej trate Šurany – Levice) tvoril jedinú spojnicu Bratislavy a Zvolena. 

Posledným úsekom trate, sprevádzkovanom v roku 1912 boli prepojené Zlaté Moravce s Pohroním a traťou Nové Zámky – Zvolen v Kozárovciach.

 Súčasnosť 
Úsek Leopoldov - Lužianky je využívaný na regionálnu ale aj rýchlikovú dopravu (Bratislava-Prievidza). V úsekoch Lužianky - Zlaté Moravce a Zlaté Moravce - Kozárovce je t.č. osobná doprava od roku 2003 zastavená.

Úsek trate Lužianky - Dražovce bol k 20. novembru 2015 zrušený. Dôvodom bola výstavba závodu pre Jaguar Land Rover. Podľa Ministerstvo dopravy a výstavby bol úsek minimálne využívaný, premávať na ňom malo len 1,2 až 1,5 vlaku mesačne. Štát investorovi nedal podmienku postaviť preložku trate a zatiaľ o nej, podľa hovorcu ministerstva, neuvažuje no možnosť do budúcnosti nevylúčil.

 Stanice a zastávky na trati  
 Leopoldov – križovatka s traťou Bratislava – Žilina a 133 (Leopoldov – Galanta)
 Leopoldov zastávka
 Hlohovec
 Kľačany 
 Rišňovce 
 Alekšince
 Andač
 Zbehy – križovatka s traťou 142 (Zbehy – Radošina)
 Zbehy obec
 Lužianky – križovatka s traťou Nové Zámky – Prievidza
 Dražovce
 Podhorany pri Lužiankach
 Žirany
 Jelenec
 Ladice
 Sľažany
 Zlaté Moravce – križovatka s traťou 151 (N. Zámky – Z. Moravce) = sídlo dirigujúceho dispečera (výpravcu) pre riadenie zjednodušenej vlakovej dopravy v úseku Dražovce - Zlaté Moravce
 Zlaté Moravce závody
 Zlaté Moravce-Prílepy
 Volkovce
 Kozárovce zastávka
 Kozárovce – križovatka s traťou 150 (Zvolen – Nové Zámky)

 Pozri aj 
 Zoznam železničných tratí na Slovensku
 Dejiny železníc na Slovensku

 Referencie 

 Iné projekty 

 Externé odkazy 
 Posledné dni úseku Lužianky - Dražovce na www.vlaky.net

 Zdroj 
 www.vlaky.net

Leopoldov – Kozárovce
Kategória:Doprava v okrese Hlohovec
Kategória:Doprava v okrese Nitra
Kategória:Doprava v okrese Zlaté Moravce
Kategória:Doprava v okrese Levice